ธนชาตออกหุ้นกู้ด้อยสิทธิอายุ 10 ปี
"ธนชาต" เตรียมออกหุ้นกู้ด้อยสิทธิอายุ 10 ปี วงเงิน 1.1 หมื่นล้านบาท เสริมแกร่งเงินกองทุน
26 มิ.ย. 2555

"ธนชาต" เตรียมออกหุ้นกู้ด้อยสิทธิอายุ 10 ปี วงเงิน 1.1 หมื่นล้านบาท เสริมแกร่งเงินกองทุน 
นายสมเจตน์ หมู่ศิริเลิศ ประธานเจ้าหน้าที่บริหารและกรรมการผู้จัดการใหญ่ ธนาคารธนชาต เปิดเผยว่า  ธนาคารอยู่ระหว่างการพิจารณาของสำนักงาน ก.ล.ต. สำหรับการเตรียมการจัดออกหุ้นกู้ด้อยสิทธิ อายุ 10 ปี วงเงินรวม 1.1 หมื่นล้านบาท โดยธนาคารมีสิทธิไถ่ถอนก่อนครบกำหนด ตั้งแต่ปีที่ 5 เป็นต้นไป ตามเงื่อนไขที่ระบุไว้ในข้อกำหนดสิทธิ  เพื่อเสริมสร้างความแข็งแกร่งของเงินกองทุนของธนาคาร  
โดยหุ้นกู้ชุดนี้เป็นชนิดระบุชื่อผู้ถือ ประเภทด้อยสิทธิ ไม่มีประกัน และมีผู้แทนผู้ถือหุ้นกู้   โดยเตรียมจะเสนอขายให้กับผู้ลงทุนประชาชนทั่วไปและผู้ลงทุนสถาบัน  จองซื้อขั้นต่ำ 100,000 บาท จ่ายดอกเบี้ยทุก 3 เดือนปัจจุบันธนาคารได้รับการจัดอันดับเครดิตองค์กร ที่ระดับ AA-  จากบริษัท ทริส เรทติ้ง จำกัด ณ วันที่ 15 มกราคม 2555